SA Skole skraap deur teen Engeland | Netwerk24
SA Skole skraap deur teen Engeland
Deur Marnus Kok 18 Augustus 2019 00:01
Henco van Wyk word deur twee Engelse beetgepak.
Die Skolespan het die Engelse met 33-27 geklop in die laaste wedstryd van die internasionale reeks vir o.18-spanne, en ook die reeks onoorwonne afgesluit. Maar daar was ’n paar oomblikke dat dinge broekskeur gegaan het.
Die eerste krake in die tuisspan se mondering het gewys toe hy by meer as een geleentheid nie sy balbesit by losgemale beskerm het nie en onnodige strafskoppe afgestaan het.
Manuel was skaars af, toe volg die slot Simon Miller in sy voetspore vir ’n oortreding by ’n losgemaal.
Die skeidsregter het ook ’n strafdrie toegeken aan die Engelse, wat seker nie hul geluk kon glo nie.
Halfpad deur die tweede helfte het die Skolespan vlamgevat toe die senter Henco van Wyk oorduik en die tuisspan binne trefafstand plaas. Hoewel Suid-Afrika die wa uiteindelik deur die drif kon trek, het die tyd met 13 spelers op die veld so byna die tuisspan duur te staan gekom.
Engeland o.18 27 (19): Drieë: Emeka Ilione. Strafdrie: Orlando Bailey, Matthew Ward. Doelskop: Bailey. Strafdoel: Bailey.
Meer oor: Wellington | Engeland